**I n d o k o l á s**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításához**

A lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. melléklete alapján az önkormányzat rendeletben határozza meg a lakás bérbeadásának feltételeit.

**1 – 7. §**

Az önkormányzati lakások bérbeadásra vonatkozó, valamint a bérleti jogviszonnyal kapcsolatos eljárások során a vagyonnyilatkozat tartalmának igazolása okán indokolt, hogy a rendeletben kötelező mellékletként kerüljön meghatározásra az ingatlan-nyilvántartást vezető ingatlanügyi hatóság által kiállított ingatlantulajdon fennállásáról szóló hatósági bizonyítvány.

**8. §**

A szakasz a rendelet hatályba léptető rendelkezését tartalmazza.